**CONVENI DE COL·LABORACIÓ ENTRE LA UNIVERSITAT DE GIRONA**

**I L’AJUNTAMENT DE ROSES PEL QUAL ES CREA**

**LA CÀTEDRA “OCEANS I SALUT HUMANA”**

Girona, xx d’abril de 2017

**REUNITS**

D’una part, el Dr. Sergi Bonet Marull, Rector Magnífic de la Universitat de Girona (UdG), que actua en nom i representació d’aquesta Universitat, tal com estableix el Decret 259/2013, de 3 de desembre, de nomenament del rector de la Universitat de Girona (DOGC núm. 6516, de 5 de desembre de 2013), i de conformitat amb el que s’estableix en els articles 93 i 97 dels Estatuts de la Universitat de Girona, aprovats per Acord GOV/94/2011, de 7 de juny, (DOGC núm. 5897, de 9 de juny de 2011), amb seu a Girona, plaça de Sant Domènec núm.3, CP 17071 i NIF Q-6750002 E.

De l’altra part, l’Il·lustre senyora Sra. Montse Mindan Cortada, amb DNI núm. **46121008M**, Alcaldessa-Presidenta de l’Ajuntament de Roses, amb NIF **P1716100A** i amb seu a la Plaça Catalunya número 12, 17480 de Roses, el qual actua en nom i representació d’aquest Ens Local de conformitat amb l’article 21.1, b) de la Llei 7/1985, de 2 d’abril, Reguladora de les Bases de Règim Local.

**EXPOSEN**

Que la Universitat de Girona, té entre d’altres objectius, participar en el progrés i desenvolupament de la societat i en la millora del sistema educatiu, promoure activitats d'extensió universitària i l'intercanvi de coneixements i informacions amb altres institucions.

Que l’Ajuntament de Roses està interessat en col·laborar amb la Universitat de Girona en la promoció d’estudis sobre les relacions entre els ecosistemes marins i la salut de les persones, així com en la difusió del coneixement d’aquest àmbit a la societat.

Que ambdues institucions estan interessades en la creació d’una Càtedra

Oceans i Salut Humana, depenent de la Universitat de Girona i amb seu permanent al municipi de Roses, de la que l’Ajuntament d’aquesta localitat en serà patró fundacional.

Que ambdues parts, reconeixent-se plena capacitat jurídica, veuen la necessitat de signar un conveni de col·laboració per a la creació de l’esmentada Càtedra i, per tant, acorden les següents.

**CLÀUSULES**

**PRIMERA:** La Universitat de Girona, per acord del seu Consell de Govern de data XXXXXX, ha acordat la creació de la Càtedra Oceans i Salut Humana, acord que serà efectiu a partir de l’entrada en vigor d’aquest conveni.

**SEGONA:** La Càtedra Oceans i Salut Humana tindrà com a objecte la promoció d’estudis sobre les complexes relacions que s’estableixen entre els ecosistemes marins i la salut de les persones, així com la transferència d’aquests coneixements a la societat, tot i contribuint a difondre la necessitat de protegir els ecosistemes marins per tal de conservar la salut i el benestar de les persones.

**TERCERA:** El director de la Càtedra serà nomenat pel rector d’entre el professorat permanent de la Universitat de Girona, amb dedicació a temps complert, previ acord amb el patró fundacional de la Càtedra.

El complement econòmic que es pugui percebre per la seva activitat de direcció de la Càtedra s’ajustarà a allò previst en el Reglament de Càtedres de la Universitat de Girona i sense perjudici d’aquelles altres que es poguessin derivar dels contractes de col·laboració científica regulats a l’article 83 de la Llei Orgànica 6/2001, de 21 de desembre, d’Universitats.

A càrrec dels projectes desenvolupats en la Càtedra o els programes docents o de divulgació científica de la mateixa es podrà contractar el personal necessari per l’exercici de tasques de gestió i d’administració que requereixin els diferents projectes i programes, per la qual cosa la durada de la relació contractual estarà sempre subjecte a la finalitat dels projectes o programes a realitzar. L’encarregada de promoure les contractacions esmentades serà la Càtedra Oceans i Salut Humana.

**QUARTA**: El director de la Càtedra Oceans i Salut Humana assumirà sota la seva direcció l’execució del programa d’activitats, que haurà de ser aprovat anualment per la Comissió de Seguiment de la Càtedra, d’acord a allò previst en el Reglament de Càtedres de la Universitat de Girona.

**CINQUENA**: L’Ajuntament de Roses posarà a disposició de la Càtedra l’espai necessari dins els equipaments municipals per a instal·lar-hi la seu de la Càtedra i portar a terme les activitats de transferència de coneixements (xerrades, conferències, etc). L’Ajuntament de Roses contribuirà a anunciar aquestes activitats a través dels mitjans de comunicació propis de l’Ajuntament (web, fulletons d’activitats municipals, etc.).

**SISENA:** La Universitat de Girona establirà els mecanismes de reconeixement

acadèmic dels cursos impartits per la Càtedra, d’acord amb la legislació vigent.

**SETENA:** L’Ajuntament de Roses i la Universitat de Girona contribuiran al finançament de la creació i de les despeses de funcionament de la Càtedra Oceans i Salut Humana**.** En concret l’Ajuntament de Roses es compromet a fer una aportació anual de 8.000 euros a la UdG per al finançament de la Càtedra Oceans i Salut Humana. La Universitat de Girona farà una aportació de 4.000 euros anuals. Les aportacions anuals de l’Ajuntament de Roses s’efectuaran dins el primer trimestre de cada any, a excepció de la primera que l’Ajuntament de Roses efectuarà a 60 dies de la signatura d’aquest conveni, mitjançant transferència bancària al compte 2100-0002-57-0201338172 de la Universitat de Girona. Per part de la UdG, la gestió d’aquest conveni serà responsabilitat de la direcció de la Càtedra Oceans i Salut Humana.

**VUITENA:** En tots els actes, publicacions i activitats de qualsevol tipus que realitzi la Càtedra figuraran els logotips de la Càtedra Oceans i Salut Humana, de l’Ajuntament de Roses i de la Universitat de Girona, amb característiques semblants pel que fa a la grandària i representativitat.

**NOVENA:** El director de la Càtedra elaborarà anualment la memòria de les activitats realitzades en el marc de la Càtedra i la proposta de programació per a l’any següent, que haurà de ser aprovada per la Comissió de Seguiment i remesa a la Secretaria General de la Universitat de Girona o al Vicerectorat competent en matèria de càtedres per a la seva aprovació definitiva en el Consell de Govern de la Universitat.

**DESENA:** El conveni de col·laboració té una durada de 5 anys des de la data de signatura i serà prorrogable tàcitament. Qualsevol de les parts podrà renunciar la pròrroga esmentada sempre que es realitzi amb un preavís de 3 mesos abans de la finalització d’alguna de les anualitats. En aquest cas, les parts es comprometen a finalitzar aquelles activitats que es trobin en curs.

**ONZENA:** Un cop constituïda la Càtedra es crearà, d’acord a allò establert en el Reglament de Càtedres de la Universitat de Girona, una Comissió de Seguiment formada pel director de la Càtedra, un representant per part de la Universitat de Girona designat pel rector o rectora, i un per l’Ajuntament de Roses, que la presidirà. Aquesta Comissió es reunirà com a mínim una vegada a l’any i donarà compte dels seus treballs a cadascun de les parts signants del conveni.

**DOTZENA:** L’execució i el desenvolupament d’aquest conveni de col·laboració

estarà presidit pels principis de bona fe i confiança recíproca. Pel funcionament

ordinari, la Càtedra, si es considera oportú, es dotarà d’un reglament de funcionament intern que serà elaborat per la Comissió de Seguiment i haurà de ser aprovat pel Consell de Govern de la Universitat.

**TRETZENA:** Per a la resolució de qualsevol qüestió litigiosa derivada d’aquest

contracte o acte jurídic, les parts se sotmeten a l’arbitratge institucional del Tribunal Arbitral de Girona de l’Associació a les Comarques de Girona per a l’Arbitratge, al qual s’encarrega la designació de l’àrbitre o àrbitres i l’administració de l’arbitratge, tot obligant-se des d’ara al compliment de la decisió arbitral.

I en prova de conformitat signen aquest conveni, per quadruplicat, en el lloc i la data esmentats a l’encapçalament.

Per la Universitat de Girona Per l’Ajuntament de Roses

Sr. Jordi Ferrer Beltrán Sra. Montse Mindan Cortada

Alcaldessa de Roses

Secretari General

(Per autorització del rector al secretari

 general de data 14 de desembre de 2016)